rejauldu/bengali-wikipedia huggingface dataset:
আস-সুন্নাহ মসজিদ () মরক্কোর মধ্য রাবাতের একটি বড় মসজিদ। এটি মরক্কোর বৃহত্তম মসজিদগুলোর মধ্যে অন্যতম।   ইতিহাস  মসজিদটি অ্যালৌউত সুলতান মৌলে মোহাম্মদ বিন আব্দুল্লাহ কর্তৃৃৃক প্রতিষ্ঠিত হয়। ১৯৮৫ সালে এর নির্মাণকাজ শেষ হয়। তবে, ১৯তম শতাব্দীতে এর প্রায় পুরোটাই পুনর্নির্মাণ করা হয়। ১৯৬৯ সালে, রাজা দ্বিতীয় হাসানের চল্লিশতম জন্মবার্ষিকী উপলক্ষে মসজিদটি পুনঃসংস্কার করা হয় এবং এর মিনারটি মসজিদের উত্তর-পশ্চিম কোণ থেকে সরিয়ে দক্ষিণ-পশ্চিম কোণে পুনর্নির্মাণ করা হয়।   স্থাপত্য  মসজিদটি রাবাত শহরের কেন্দ্রে অন্যতম প্রধান সড়ক পঞ্চম মোহাম্মদ অ্যাভিনিউ-এ অবস্থিত। এর ঠিক দক্ষিণ-পশ্চিমে রয়েছে মরক্কোর রাজকীয় প্রাসাদ। মসজিদ ভবনের মেঝে প্রায় বর্গাকার। এর প্রতি পার্শ্বের দৈর্ঘ্য প্রায় ৭৪ মিটার এবং পৃষ্ঠতলের ক্ষেত্রফল ৫৫৬৫ বর্গ মিটার যা এটিকে মরক্কোর চতুর্থ বৃহত্তম ঐতিহাসিক মসজিদে পরিণত করেছে। এটি মরক্কান মসজিদগুলোর তুলনায় আদর্শ বিন্যাসে গঠিত। মসজিদটিতে বারান্দা দিয়ে বেষ্টিত একটি বড় আয়তক্ষেত্রাকার প্রাঙ্গণ (শান) এবং একটি প্রার্থনা কক্ষ রয়েছে। প্রাঙ্গণের উভয় প্রান্তে, পাশের প্রবেশদ্বারগুলোর সাথে সারিবদ্ধ ও সজ্জিত প্যাভিলিয়ন বা আচ্ছাদিত স্থান রয়েছে যা ফেজের প্রাচীনতম আল-কারাওইন মসজিদের আচ্ছাদিত স্থানগুলোর অনুরূপ। মসজিদের উত্তরের অংশটি অতিরিক্ত কক্ষ দিয়ে অধিকৃত যেগুলো একসময় শিক্ষার্থীদের বাসস্থান ছিল। মসজিদটির মিনার ও এর চারটি সম্মু্খভাগে অলঙ্কৃত মোটিফ খোদাই করা আছে। মিনারটি দক্ষিণ-পশ্চিম কোণে অবস্থিত হলেও মূলত উত্তর-পশ্চিম কোণে দাঁড়িয়ে ছিল। মসজিদটিতে একাধিক অলঙ্কৃত প্রবেশপথ এবং অভ্যন্তরে ঐতিহ্যবাহী মরক্কান অলঙ্করণ রয়েছে।   চিত্রশালা    আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ  আল-বাঈদা মসজিদ   তথ্যসূত্র    বহিঃসংযোগ    Archnet.org-এ আস-সুন্নাহ মসজিদ  Qantara-med.org-এ আস-সুন্নাহ মসজিদ  বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে
কক্সিয়েলা (গ্রাম-নেগেটিভ) ব্যাকটেরিয়ার একটি গণের নাম যা কক্সিয়েলাসি পরিবারের অন্তর্ভুক্ত। আমেরিকান জীবাণুবিদ হেরাল্ড রিয়া কক্স (১৯০৭–১৯৮৬)-এর নামানুসারে এই গণের নামকরণ করা হয়েছিল। এটি গামাপ্রোটিওব্যাকটেরিয়া পর্বের অন্তর্গত।  এই গণের সর্বাধিক পরিচিত সদস্য হলো কক্সিয়েলা বার্নেটি। এটি একটি কোষাভ্যন্তরীণ পরজীবী যা তার পোষকের ফ্যাগোলাইসোসোমে (কোষের ভেতরে অবস্থিত একটি অঙ্গাণু যেখানে পরজীবী ধ্বংস হয়) বেঁচে থাকে। এটি কিউ জ্বর সৃষ্টি করে।  কক্সিয়েলার অধিকাংশ বর্ণিত সদস্য অরোগজনক প্রকৃতির, যেগুলো প্রায়শই টিকে (মাইট জাতীয় পরজীবী) পাওয়া যায়। প্রায় দুই-তৃতীয়াংশ টিক প্রজাতি কক্সিয়েলা-সদৃশ এন্ডোসিম্বায়ন্ট (অন্তঃসহজীবী) ধারণ করে, যা টিকের বেঁচে থাকা ও প্রজননের জন্য অপরিহার্য। কক্সিয়েলা-সদৃশ এন্ডোসিম্বায়ন্টের জিনোমে প্রধান বি-ভিটামিন ও সহ-কারকের জৈবসংশ্লেষণ পথ এনকোড করা থাকে, যা কঠোর রক্তাশন জীবের (strict haematophagy) প্রয়োজনীয় পুষ্টির পরিপূরক হিসাবে নিবিড়ভাবে সামঞ্জস্যপূর্ণ। কক্সিয়েলা-সদৃশ এন্ডোসিম্বায়ন্টের পরীক্ষামূলক বর্জন সাধারণত টিকের বেঁচে থাকার হার, খোলস পরিবর্তন (molting), উর্বরতা ও ডিমের সক্ষমতা হ্রাসের পাশাপাশি শারীরিক অস্বাভাবিকতার জন্ম দেয়। কক্সিয়েলা-সদৃশ এন্ডোসিম্বায়ন্টকে প্রায়শই কক্সিয়েলা বার্নেটি হিসাবে ভুল শনাক্ত করা হয়; তবে কক্সিয়েলা-সদৃশ এন্ডোসিম্বায়ন্টে রোগসৃষ্টিকারী জিনের (virulence genes) অভাব রয়েছে এবং এগুলো মানবদেহে সংক্রমণ ঘটাতে পারে না।   আণবিক স্বাক্ষর  জিনোমিক বিশ্লেষণের মাধ্যমে সাতটি সংরক্ষিত স্বাক্ষর ইন্ডেল (conserved signature indels, CSIs) শনাক্ত করা হয়েছিল, যেগুলো C. burnetii এবং নামবিহীন অন্যান্য কক্সিয়েলা-সম্পর্কিত প্রজাতির প্রোটিনে একচেটিয়াভাবে উপস্থিত থাকে। এই প্রোটিনগুলো হলো: গ্লুটামিন-হাইড্রোলাইজিং জিএমপি সিনথেজ (glutamine-hydrolyzing GMP synthase), টাইপ I মেথিওনিল অ্যামিনোপেপটিডেজ (methionyl aminopeptidase), রাইবোনিউক্লিওসাইড-ডাইফসফেট রিডাকটেজ আলফা সাবইউনিট (ribonucleoside-diphosphate reductase subunit alpha), অনুবাদ আরম্ভক ফ্যাক্টর IF-3 (translation initiation factor IF-3), ফসফোম্যানোমিউটেজ-ফসফোগ্লুকোমিউটেজ (phosphomannomutase-phosphoglucomutase), এবিসি ট্রান্সপোর্টারের এলপিএস এক্সপোর্ট এটিপি-বাইন্ডিং প্রোটিন (LPS export ABC transporter ATP-binding protein), এবং এনএডিএইচ-কুইনোন অক্সিডোরিডাকটেজ জি সাবইউনিট (NADH-quinone oxidoreductase subunit G)। এই সিএসআইগুলি আণবিক দৃষ্টিকোণ থেকে লেজিওনেলালেস (Legionellales) গোত্রের অন্যান্য প্রজাতি থেকে এই গণটিকে নির্ভরযোগ্যভাবে পৃথক করে।  অতিরিক্তভাবে, তিনটি সিএসআই শনাক্ত করা হয়েছিল যা কক্সিয়েলা গণ এবং কক্সিয়েলাসি (Coxiellaceae) পরিবারের অন্তর্গত আরও দুটি গণ ডিপ্লোরিকেটসিয়া (Diplorickettsia) ও রিকেটসিয়েলা (Rickettsiella)-এর মধ্যে একচেটিয়াভাবে শেয়ার করা হয়। অ্যাকুইসেলা (Aquicella) প্রজাতির (কক্সিয়েলাসি পরিবারের অবশিষ্ট গণ) এই শেয়ারকৃত সিএসআই-এর অনুপস্থিতি ইঙ্গিত করে যে কক্সিয়েলা, ডিপ্লোরিকেটসিয়া ও রিকেটসিয়েলা গণগুলি অ্যাকুইসেলা-র একচেটিয়া একটি সাধারণ পূর্বপুরুষ থেকে এসেছে।   তথ্যসূত্র    বহিঃসংযোগ   কক্সিয়েলা জিনোম এবং সম্পর্কিত তথ্য PATRIC-এ, NIAID (ন্যাশনাল ইনস্টিটিউট অফ অ্যালার্জি অ্যান্ড ইনফেকশিয়াস ডিজিজেস) কর্তৃক অর্থায়িত একটি বায়োইনফরম্যাটিক্স রিসোর্স সেন্টার  বিষয়শ্রেণী:লেজিওনেলালেস বিষয়শ্রেণী:মনোটাইপিক ব্যাকটেরিয়া গোত্র বিষয়শ্রেণী:ব্যাকটেরিয়া গণ
তাও-ওয়াই মসজিদ বা হারপিন মসজিদ () চীনের হেইলুংচিয়াং প্রদেশের হারপিনের তাও-ওয়াই জেলায় অবস্থিত একটি মসজিদ।  মসজিদটি হেইলুংচিয়াং প্রদেশের বৃহত্তম মসজিদ।    ইতিহাস  ১৮৯৭ সালে ছিং রাজবংশের কুয়াংশু সম্রাটের শাসনামলে প্রথম মসজিদটি  নির্মাণ করা হয়। ২০০৩ সালে মসজিদ ভবনের বাড়তি অংশ নির্মাণ করা হয়। http://www.icefestivalharbin.com/attraction-p10-harbin-mosque.html   স্থাপত্য  মসজিদটিতে এলাকায় নামাজঘর, কার্যালয় এবং অন্যান্য সুবিধা আছে। প্রধান দরজার বিপরীত দিকে নামাজঘরটি অবস্থিত। ৪২৬ বর্গমিটার এলাকার মাঝখানের ভবনে নামাজঘরটি অবস্থিত। মসজিদে ৬০০ জন মুসল্লি একসাথে নামাজ পড়তে পারে।   আরও দেখুন    চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ বিষয়শ্রেণী:১৮৯৭-এ চীনে প্রতিষ্ঠিত বিষয়শ্রেণী:১৮৯৭-এ সম্পন্ন মসজিদ
খাইবার পাখতুনখোয়ার মুখ্যমন্ত্রী (CM-KP) খাইবার পাখতুনখোয়ার সরকারের প্রধান। মুখ্যমন্ত্রী প্রাদেশিক সরকারের আইন-প্রণয়নকর শাখার নেতৃত্ব দেন।  খাইবার পাখতুখোয়ার প্রাদেশিক পরিষদ দ্বারা খাইবার পাখতুনখোয়ার মুখ্যমন্ত্রী ও প্রাদেশিক সরকারের প্রধান হিসেবে প্রদেশের সেবা করতে নির্বাচিত হয়। বর্তমান মুখ্যমন্ত্রী মাহমুদ খান।   তথ্যসূত্র    Functions Of Chief Minister’s Secretariat - khyberpakhtunkhwa.gov.pk/    বিষয়শ্রেণী:পাকিস্তানি প্রদেশের মুখ্যমন্ত্রীরা বিষয়শ্রেণী:খাইবার পাখতুনখোয়ার মুখ্যমন্ত্রীরা বিষয়শ্রেণী:উত্তর-পশ্চিম সীমান্ত প্রদেশ
বিশ্ব প্রাণী দিবস বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।  লক্ষ্য বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদ্‌যাপনের মাধ্যমে প্রাণী কল্যাণ আন্দোলনকে একত্রিত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যাণে প্ৰাপ্য মনোযোগ দেয়া হয়।  ইতিহাস বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক মেন্স উন্ড হুন্দ/মানুষ এবং কুকুর নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া,  সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।  এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।  প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।  তথ্যসূত্র  বহিঃসংযোগ    বিষয়শ্রেণী:অক্টোবর উদ্‌যাপন বিষয়শ্রেণী:প্রাণিবিজ্ঞান বিষয়শ্রেণী:আন্তর্জাতিক উদ্‌যাপন বিষয়শ্রেণী:প্রাণী উৎসব বা আচার
হইচই আনলিমিটেড (বাংলা অনুবাদ:হইচই সীমাহীন) অনিকেত চট্টোপাধ্যায় পরিচালিত একটি আসন্ন বাংলা কমেডি চলচ্চিত্র। ছবিটি প্রযোজনা করছে দেব এন্টারটেনমেন্ট ভেনচারস এবং এই চলচ্চিত্র দেব, পূজা ব্যানার্জি, কৌশানী মুখোপাধ্যায়, রোজা পারমিতিতা দে, খরাজ মুখোপাধ্যায় এবং শাশ্বত চট্টোপাধ্যায় প্রধান ভূমিকাগুলিতে অভিনয় করেছেন।  প্রাথমিকভাবে দৃশ্য ধারণ কলকাতার স্থানগুলিতে সম্পন্ন হয় এবং ছবির বেশিরভাগ দৃশ্য ধারণ  উজবেকিস্তানে হয়েছে।  এই চলচ্চিত্র বাংলা, হিন্দি, ইংরেজি এবং অনেকগুলি আন্তর্জাতিক ভাষা সহ মুক্তি পাবে। এই চলচ্চিত্রটি রাশিয়া, তাজিকিস্তান, কাজাখস্তান, উজবেকিস্তান, ইউক্রেন এবং আজারবাইজানে মুক্তি পাবে।  অভিনয়ে দেব  কৌশানী মুখোপাধ্যায় শাশ্বত চট্টোপাধ্যায়  রজতাভ দত্ত,  খরাজ মুখোপাধ্যায়,  সুদীপ্তা চক্রবর্তী,  কনীনিকা বন্দ্যোপাধ্যায়,  বিশ্বজিৎ চক্রবর্তী,  মানসী সিনহা,  অর্ণ মুখোপাধ্যায়, সায়ন্তনী গুহঠাকুরতা  গল্প ছবির কাহিনি আবর্তিত হয়েছে চার নায়ক ও পাঁচ নায়িকাকে কেন্দ্র করে। এক বড় শিল্পপতির ঘরজামাই উত্তীয়(দেব)। তার স্ত্রী(কৌশানি) অতি রক্ষণশীল। সর্বক্ষণ পুজোপাঠ নিয়ে ব্যস্ত, আর এটাই উত্তীয়ের জীবনের সমস্যার কারণ। প্রোমোটার বিজন(খরাজ)-এর আবার দুই স্ত্রী। কিন্তু কেউই আবার কারও অস্তিত্বের কথা জানে না। এই দুই স্ত্রীর চরিত্রে দেখা যাবে কনীনিকা ও মানসী সিনহাকে। পাছে বিজনের এই দুই স্ত্রী একে অন্যের বিষয়ে জানতে পেরে যান তাই সর্বক্ষণ দুশ্চিন্তায় ভোগে বিজন, রিটায়ার্ড ফ্লাইট লেফটেন্যান্ট অনিমেষ চাকলাদার(শাশ্বত) অবিবাহিত। তার জীবনে সমস্যার এক অন্যতম কারণ এক গুন্ডা(সুদীপ্তা)। সে মাঝেমধ্যেই বাড়ি এসে বাড়িটা তাকে লিখে দিতে বলে। আজম খান (অর্ণ) গ্যারাজ মেকানিক। তার স্ত্রী অভিনেত্রী হতে চায়। এই চরিত্রে রয়েছেন রোজা পারমিতা দে। আজমলের স্ত্রী মনে করে এই কালিঝুলি মাখা মানুষটি তার বর হওয়ার উপযুক্ত নয়। প্রত্যেকেই নিজেদের জীবনে অবসাদে ভোগে। এমতাবস্থায় তারা উজবেকিস্তানে বেড়াতে যায়। সেখানে গিয়ে তাদের সঙ্গে আলাপ হয় গাইড ললিতা ঝুরঝুরোস্কির(পূজা বন্দ্যোপাধ্যায়)-র সঙ্গে।  সঙ্গীত  তথ্যসূত্র  বহিঃসংযোগ  বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:অনিকেত চট্টোপাধ্যায় পরিচালিত চলচ্চিত্র বিষয়শ্রেণী:দেব এন্টারটেনমেন্ট ভেনচারের চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র
আগামী ১৫ই জানুয়ারি, ২০১১ তারিখে উইকিপিডিয়া ১০ বছর পূর্ণ করতে যাচ্ছে। আপনার পরিকল্পনা কি? কীভাবে আপনি এই বিশেষ জন্মদিন উৎযাপন করছেন? অনুগ্রহ করে এখানে যোগ করুন:  প্রদর্শনী অনুষ্ঠান প্রকাশনা আরও আইডিয়া প্রচারণা একাকী যারা, তারা উদযাপন করার জন্য সহজ যে পথটি বেছে নিতে পারেন, তা হলো প্রচারণা। দিনভিত্তিক উদযাপনের দিকে লক্ষ্য না রেখে, বরং ঐ দিনটিকে সামনে রেখে একটা উইকিপিডিয়া ক্লাব খোলার প্রচারণায় নামা যেতে পারে। এব্যাপারে একটি প্রাইভেট বিশ্ববিদ্যালয়ের ছাত্র-ছাত্রীকে ই-মেইল মারফত উদ্বুদ্ধ করছি, আশা করছি, তাদের উদ্যোগে একটা ক্লাব প্রতিষ্ঠিত হলে, সেটা হবে আমাদের জন্য অনেক বড় একটা ক্ষেত্র, যারা বাংলা ও ইংরেজি উইকিপিডিয়াতে ভ্যান্ডালিজম ও ভ্রান্ত প্রচারণার বিপক্ষে প্রথম সোচ্চার ভূমিকা রাখার একটা হাতিয়ার হতে পারবে। আর যাই হোক, দশে মিলি কাজ করলে, কাজ এগোবেই...ইনশাল্লাহ। আগামির দিকে তাকিয়ে...। —মঈনুল ইসলাম (আলাপ * অবদান) ০৯:৫৬, ২০ আগস্ট ২০১০ (ইউটিসি)  স্লোগান  উইকিপিডিয়া, বিশ্বের অন্যতম সফল প্রকল্প, ১০ বছর পূর্ণ করতে যাচ্ছে। আসুন উৎযাপন করি!  আরও দেখুন  10 years of Wikipedia on meta  10 years of Wikipedia on facebook Category:উইকিপিডিয়া
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বিজ্ঞাপনের মত করে লিখা এবং কোন তথ্যসূত্র নেই।  মাসুম-আল-হাসান (আলাপ) ০৭:২৩, ৪ মে ২০২৩ (ইউটিসি) সানিডেইল স্কুল   – (অপসারণের প্রস্তাবনা দেখুনলগ দেখুন) () আমাদের একটু দেখেশুনে অনুবাদ করা উচিত। এই নিবন্ধটি পুরোটাই বিজ্ঞাপনধর্মী লেখায় ভরপুর, নেই কোনও ভালো তথ্যসূত্র, উল্লেখযোগ্যতা নিয়েও সন্দেহ রয়েছে। বিদ্যালয়টি উল্লেখযোগ্যতার মানদণ্ডের কোনটা পূরণ করে না। আফতাবুজ্জামান (আলাপ) ১৪:৩৫, ২৫ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|ডান|গ্যালিলিও রঙিন মোজাইকে আমিরানি ও তার প্রবাহক্ষেত্র আমিরানি (ইংরেজি: Amirani) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর অগ্রণী গোলার্ধে অবস্থিত এবং এটির স্থানাঙ্ক . এই আগ্নেয়গিরিটি সমগ্র সৌরজগতের বৃহত্তম সক্রিয় লাভা প্রবাহের জন্য দায়ী। এই আগ্নেয়গিরির সাম্প্রতিক লাভা প্রবাহগুলি আইয়োর অন্যান্য আগ্নেয়গিরির লাভা প্রবাহগুলিকেও নগন্য প্রতিপন্ন করেছে।  ১৯৭৯ সালের মার্চ মাসে ভয়েজার ১ কর্তৃক গৃহীত আলোকচিত্রগুলিতে এই আগ্নেয়গিরিটিকে প্রথম পর্যবেক্ষণ করা হয়েছিল। সেই বছরই পরে ইন্টারন্যাশনাল অ্যাস্ট্রোনমিক্যাল ইউনিয়ন জর্জিয়ান অগ্নিদেবতা আমিরানির নামানুসারে এটির নামকরণ করে।   গঠন ও ভৌত বৈশিষ্ট্য  আমিরানি আগ্নেয়গিরিটি বৃহস্পতি গ্রহের প্রায় সমবয়সী, অর্থাৎ প্রায় ৪.৫ বিলিয়ন বছর পুরনো। এটিকে ঘিরে রয়েছে গিশ বার প্যাটারা। অভিঘাত গহ্বরের পর্বতগুলির মধ্যে আমিরানি একটি জমে যাওয়া সালফিউরিক লাভা ক্ষেত্রের কেন্দ্রে অবস্থিত। এই লাভা ক্ষেত্রটি গড়ে উঠেছে একটি অর্ধবৃত্তাকার, ৩৭ কিলোমিটার প্রশস্ত আগ্নেয় গহ্বর দ্বারা। এই গহ্বরটি একটি সংকীর্ণ প্রণালীর মাধ্যমে যুক্ত হয়েছে একটি ৩৩০ কিলোমিটার মিশ্র লাভা প্রবাহের সঙ্গে। আমিরানি প্রবাহক্ষেত্রের দক্ষিণার্ধটি ঘিরে রয়েছে ব্যাসাল্ট ও সিলিকার দ্বারা গঠিত উজ্জ্বল সালফার ডাইঅক্সাইড (SO2) বিকীর্ণ প্রক্ষেপের একটি সাদা উদ্গীরণ স্তম্ভ, যা উদ্গীরণের সময় জমে যায় এবং মাটিতে পতিত হয়।   উদ্গীরণ  গ্যালিলিও মহাকাশযান থেকে পর্যবেক্ষিত সাম্প্রতিক লাভা প্রবাহগুলি পাঁচ মাসেরও কম সময়ের মধ্যে আইয়োর আনুমানিক প্রায় ৬২০ বর্গ কিলোমিটার এলাকা আবরিত করেছে, যা বিগত ২১ বছরে হাওয়াইয়ান আগ্নেয়গিরি কিলাউয়া কর্তৃক লাভা প্রবাহ দ্বারা আবরিত এলাকার প্রায় ছয় গুণ। আমিরানি আগ্নেয়গিরিটি পৃথিবীর ঢালাকৃতি আগ্নেয়গিরির বৈশিষ্ট্যগুলি বহন করে। এই ধরনের আগ্নেয়গিরির উদ্গীরণের ফলে পাহোহো-ধাঁচের লাভা প্রবাহ সৃষ্টি হয় এবং প্রচুর পরিমাণে প্রধানত ব্যাসাল্টীয় উপাদান ও সালফার-সমৃদ্ধ লাভা উৎপাদিত হয়। এটির ভূতাত্ত্বিক কার্যকলাপের কারণ বৃহস্পতির প্রভাবান্বিত জোয়ার-সংক্রান্ত বল। আমিরানির উদ্গীরণগুলি নিয়ন্ত্রিত হয় বৃহস্পতিকে কেন্দ্র করে উপগ্রহটির কক্ষপথের দ্বারা। আইয়োর পৃষ্ঠভাগে সর্বাধিক ১,৬৫০ ডিগ্রি সেলসিয়াস তাপমাত্রায় আগ্নেয়গিরিটির অগ্ন্যুৎপাত ঘটে, যার গড় তাপমাত্রা -৯৫ ডিগ্রি সেলসিয়াস। আমিরানি থেকে কয়েক বছর ধরে একনাগাড়ে অগ্ন্যুৎপাতের ফলে লাভা প্রবাহ দ্বারা আইয়োর পৃষ্ঠভাগ আবরিত হয়। এই ধরনের ঘটনা পৃথিবীর আগ্নেয়গিরিগুলিতে ঘটতে দেখা যায় না।   নামের উৎস  খ্রিস্টপূর্ব ৩০০০-২০০০ অব্দের জর্জিয়ান পৌরাণিক নায়ক আমিরানির নামানুসারে আগ্নেয়গিরিটির নামকরণ করা হয়েছে। আমিরানিকে গ্রিক টাইটান প্রোমেথিউসের জর্জিয়ান প্রতিরূপ মনে করা হয়। উল্লেখ্য, প্রোমেথিউসের নামেও আইয়োতে একটি আগ্নেয়গিরির নামকরণ করা হয়েছে। কথিত আছে, শিকারের মহাদেবী ডালির পুত্র আমিরানি তাঁর সংস্পর্শে আসা সকলকে ধাতুর ব্যবহার শিখিয়ে ঈশ্বরকে অবমাননা করেছিলেন। শাস্তি হিসেবে আমিরানিকে ককেসাসের খাড়া পাহাড়ে শিকল দিয়ে বেঁধে মৃত্যুর অপেক্ষায় ফেলে রেখে যাওয়া হয়। আমিরানি যখন নিজেকে মুক্ত করার জন্য ছটফট করতেন, তখন একটি ইগল পাখি এসে প্রতিদিন তাঁর যকৃৎ আক্রমণ করত।   তথ্যসূত্র    আরও পড়ুন      বিষয়শ্রেণী:আইয়োর আগ্নেয়গিরি বিষয়শ্রেণী:সক্রিয় আগ্নেয়গিরি
আড়াইহাজার বাংলাদেশের নারায়ণগঞ্জ জেলার অন্তর্গত একটি উপজেলা।   অবস্থান ও আয়তন  । আড়াইহাজার উপজেলার উত্তরে নরসিংদী জেলার নরসিংদী সদর উপজেলা, দক্ষিণে সোনারগাঁও উপজেলা ও কুমিল্লা জেলার মেঘনা উপজেলা, পূর্বে ব্রাহ্মণবাড়িয়া জেলার বাঞ্ছারামপুর উপজেলা ও কুমিল্লা জেলার হোমনা উপজেলা, পশ্চিমে রূপগঞ্জ উপজেলা।   প্রশাসনিক এলাকা  পৌরসভা : ০২টি [আড়াইহাজার ও গোপালদী] মোট গ্রাম : ৩১৬টি, ইউনিয়নের সংখ্যা : ১০টি।  আড়াইহাজার পৌরসভা  গোপালদী পৌরসভা  সাতগ্রাম ইউনিয়ন  দুপ্তারা ইউনিয়ন  ব্রাহ্মন্দী ইউনিয়ন  ফতেপুর ইউনিয়ন  বিশনন্দী ইউনিয়ন  মাহমুদপুর ইউনিয়ন  হাইজাদী ইউনিয়ন  উচিৎপুরা ইউনিয়ন  খাদকান্দা ইউনিয়ন  কালাপাহাড়িয়া ইউনিয়ন   দর্শনীয় স্থানসমূহ   বালিয়াপাড়া জমিদার বাড়ি  গোপালদী জমিদার বাড়ি (সদাসদী জমিদার বাড়ি)  সাতগ্রাম জমিদার বাড়ি  মেঘনা নদী তীরের দৃশ্য যা ফেরীঘাট নামে পরিচিত।   উল্লেখযোগ্য ব্যক্তিত্ব   বেনজির আহমেদ – (কবি)  আতাউর রহমান খান আঙ্গুর  এমদাদুল হক ভূঁইয়া  নজরুল ইসলাম বাবু   জনসংখ্যার উপাত্ত  জনসংখ্যা : ৪,৬৭,৫৪৭ জন (২০২২ সালের পরিসংখ্যান অনুযায়ী)   আরও দেখুন   নারায়ণগঞ্জ জেলা  ঢাকা বিভাগ  বাংলাদেশের উপজেলাসমূহ   তথ্যসূত্র    বহিঃসংযোগ       বিষয়শ্রেণী:নারায়ণগঞ্জ জেলার উপজেলা
লাড়ু বাবা মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির। এটি ১২দশ শতাব্দীতে নির্মিত এবং পূর্বে এটি কাঞ্চি মন্দির নামে পরিচিত ছিল।   অবস্থান    ঐতিহ্য এবং কিংবদন্তি    গাঠনিক বিবরণ  ★ পারিপার্শ্বিকঃ মন্দিরটির পশ্চিম দিকে বাডু শাহী সড়কের উত্তর দরজা এবং বাকী তিন দিকে ব্যক্তিগত আবাসিক ভবনের অবস্থান। মন্দিরটি পূর্বমুখী।   অলংকারিক বৈশিষ্ট্য    আরও দেখুন   ভুবনেশ্বরের মন্দিরের তালিকা।   তথ্যসূত্র    বহিঃসংযোগ     বিষয়শ্রেণী:শিব মন্দির বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:ওড়িশার শিব মন্দির
আজিজুল হক মোল্লা (৪ জানুয়ারি ১৯৩৩ - ১০ এপ্রিল ১৯৯৪) বাংলাদেশের বগুড়া জেলার রাজনীতিবিদ বগুড়া-৪ (কাহালু-নন্দীগ্রাম) আসনের সাবেক সংসদ সদস্য। বগুড়া পৌরসভার সাবেক চেয়ারম্যান, তৎকালীন বগুড়া জেলা গভর্নর এবং রূপালী ব্যাংকের চেয়ারম্যান।   জন্ম ও পারিবারিক জীবন  আজিজুল হক মোল্লা ৪ জানুয়ারি, ১৯৩৩ সালে বগুড়া জেলার কাহালু উপজেলার দেওগ্রামে জন্মগ্রহণ করেন। তার ছেলে জিয়াউল হক মোল্লা বগুড়া-৪ আসনের সাবেক সংসদ সদস্য।   রাজনৈতিক ও কর্মজীবন  আজিজুল হক মোল্লা বিএনপির যুগ্ম মহাসচিব ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হয়েছিলেন।  তিনি বগুড়া পৌরসভার সাবেক চেয়ারম্যান, তৎকালীন বগুড়া জেলা গভর্নর এবং রূপালী ব্যাংকের চেয়ারম্যান।   মৃত্যু  আজিজুল হক মোল্লা ১০ এপ্রিল ১৯৯৩ সালে মৃত্যু বরণ করেন।   তথ্যসূত্র   বিষয়শ্রেণী:১৯৯৩-এ মৃত্যু বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:১৯৩৩-এ জন্ম
থাম্ব|লোগো দক্ষিণ আফ্রিকার ইসলামী আলেমদের একটি অলাভজনক ছাতা সংস্থা মুসলিম জুডিশিয়াল কাউন্সিল এসএ (এমজেসি) এর সদর দফতর দক্ষিণ আফ্রিকার কেপটাউনে অবস্থিত।  এটি মুসলিম প্রগ্রেসিভ সোসাইটির মাধ্যমে ১৯৪৫ সালে প্রতিষ্ঠিত হয়েছিল।   ২০০৯ পর্যন্ত প্রায় দেড়শো মসজিদ এর সাথে যুক্ত ছিল।   নেতৃত্ব  বর্তমান    ] এমজেসির সভাপতি শায়খ ইরফান আব্রাহামস। ১ম উপ-প্রধান মওলানা আবদুল খালিক অলি এবং ২য় উপ-প্রধান শায়খ রিয়াদ ফাতার। বর্তমানে এমজেসির মুফতি  মুফতি তাহা করান।  আরও দেখুন  দেওবন্দি সংগঠনের তালিকা দক্ষিণ আফ্রিকায় দেওবন্দ আন্দোলন   তথ্যসূত্র    বহিঃসংযোগ     মুসলিম জুডিশিয়াল কাউন্সিল ওয়েবসাইট  বিষয়শ্রেণী:দক্ষিণ আফ্রিকায় ইসলাম বিষয়শ্রেণী:দেওবন্দি সংগঠন বিষয়শ্রেণী:দক্ষিণ আফ্রিকা ভিত্তিক ইসলামি সংগঠন বিষয়শ্রেণী:মুসলিম জুডিশিয়াল কাউন্সিল
জাইদ মজিদ আল বাওয়ারদি (, ; জন্ম: ২৬ জানুয়ারি ১৯৯৭; জাইদ আল বাওয়ারদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল শাবাব এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৮ সালে, জাইদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। দলগতভাবে, জাইদ এপর্যন্ত ২টি শিরোপা জয়লাভ করেছেন, যার উভয়ই আল নাসরের হয়ে জয়লাভ করেছেন।  প্রারম্ভিক জীবন জাইদ মজিদ আল বাওয়ারদি ১৯৯৭ সালের ২৬শে জানুয়ারি তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জাইদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:সৌদি ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল গোলরক্ষক বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক
হেলিক্স নীহারিকা, হেলিক্স নামেও পরিচিত, NGC 7293, নক্ষত্রপুঞ্জের একটি বৃহৎ প্ল‍্যানেটারি নীহারিকা (পিএন)। সম্ভবত 18২4 সালের পূর্বে কার্ল লুডভিগ হার্ডিং এর আবির্ভাব ঘটেছিল, এই বস্তুটি সমস্ত উজ্জ্বল গ্রহের সাপেক্ষে পৃথিবীর নিকটে অবস্থিত।  আনুমানিক দূরত্ব প্রায় 215 পার্সেক (700 আলোকবর্ষ)। এটা ক্যাট আই নীহারিকা এবং রিং নীহারিকা, যার আয়তন, বয়স এবং শারীরিক বৈশিষ্ট্য ডাম্বেল নীহারিকার অনুরূপ, তার সমতুল্য পার্থক্য এবং ইকুয়েটারিয়াল দৃষ্টিকোণ বা প‍্যারালাক্স থেকে আবির্ভাবের মত অনুরূপ।  হেলিক্স নীহারিকাকে কখনও কখনও পপুলার সংস্কৃতিতে "ঈশ্বরের চোখ" হিসাবে উল্লেখ করা হয়েছে, পাশাপাশি "আই অফ স্যারন"।   সাধারণ তথ্য  হেলিক্স নীহারিকা একটি প্ল‍্যানেটারি নীহারিকার একটি উদাহরণ, এটি একটি মধ্যম বা নিম্ন ভরবিশিষ্ট নক্ষত্র দ্বারা গঠিত, যা তার বিবর্তনের শেষের দিকে তার বাইরের স্তরকে বিস্ফোরিত করে দেয়। পার্শ্ববর্তী স্থানের জ‍্যোতিষ্কগুলি ও গ্যাসীয় মেঘ আমাদের কল্পিত এক স্থির বিন্দু থেকে এমন দেখায়, যেন আমরা একটি হেলিক্স গঠন বা সর্পিল প‍্যাঁচ দেখছি। এই নীহারিকার কেন্দ্রীয় কোর (central stellar core), যা কিনা এই ধরনের প্ল‍্যানেটারি নীহারিকার নিউক্লিয়াস বা কেন্দ্রক হয় তা সাধারণত একটি শ্বেত বামন নক্ষত্র হয়। কেন্দ্রীয় নক্ষত্রের প্রজ্জ্বলন এতই শক্তিপূর্ণ যে এটি পূর্বে নিঃসৃত গ্যাসগুলিকে উজ্জ্বল ও ভাস্বর করে তোলে।  আলেকজান্ডার নক্ষত্রপুঞ্জের হেলিক্স নীহারিকা প্রায় 700 আলোকবর্ষ দূরে অবস্থিত, প্রায় 0.8 পার্সেক (2.5 আলোকবর্ষ) বিস্তৃত। হেলস নীহারিকার হাবল স্পেস টেলিস্কোপের সাম্প্রতিক চিত্রগুলি ACS যন্ত্র থেকে নতুন প্রকাশিত চিত্রগুলির একটি যৌগ এবং কিট পিক ন্যাশনাল অবজারভেটরিতে ওয়াইইএনএন 0.9-মিটার টেলিস্কোপের মোজাইক ক্যামেরা থেকে বিস্তৃত এঙ্গেল ইমেজ।  বর্তমানে, বয়স অনুমান করা হয় 10600 বছর (এর থেকে 2300 বছর বেশি বা 1200 বছর কম হতে পারে)।   গঠন  হেলিক্স নীহারিকাটি একটি Prolated Spheroid আকৃতির বলে মনে করা হয় যার বিষুবতলীয় বলয়াংশ অধিক ঘন , যার প্রধান অক্ষটি আমাদের সুবিধাজনক স্থির বিন্দু থেকে 21° থেকে 37°  নত। ভেতরের ডিস্কের আকার 8 × 19 আর্কমন্ড ব্যাস (0.52 পিসি); বাইরের টর্সের ব্যাস 12 × 22 আর্কসিন (0.77 পিসি); এবং বাইরের সবচেয়ে রিং প্রায় 25 টি আর্কমিন ব্যাস (1.76 পিসি)।  গোটা নীহারিকার নিখুঁত কাঠামোটি সম্প্রতি শেষ 6,560 বছরে এবং ভিতরের ডিস্কের জন্য 12,100 বছর ধরে সৃষ্ট বলে অনুমান করা হয়েছে। Spectroscopically, বহিরাগত রিং এর সম্প্রসারণ হার 40 km · s−1, এবং প্রায় 32 km · s−1 ভিতরের ডিস্ক জন্য।   নটসমূহ (Knots)  হেলিক্স নীহারিকার ছিল প্রথম planetary nebula-র নিদর্শন যা cometary knot ধারণ করে।  এর প্রধান রিংটি প্রধানত knots of nebulosity রয়েছে, যা বর্তমানে অনেক কাছাকাছি planetary গুলোয় শনাক্ত করা হয়েছে। এই নটগুলি অত্যন্ত পরিবর্তনশীল (পিএনএন থেকে) এবং "nebulosity" হিসাবে বর্ণনা করা হয়েছে, প্রতিটি কেন্দ্রীয় স্ট্রাকচার এবং পুচ্ছগুলি থেকে উদ্ভাসিত প্রশম চার্জবিহীন আণবিক গ্যাসের কেন্দ্রস্থলে এবং উজ্জ্বল cusps (স্থানীয় photoionization ফ্রন্ট) দিয়ে গঠিত। সমস্ত খাঁজ PNN থেকে একটি রেডিয়াল দিক থেকে প্রসারিত। পুচ্ছ বাদে, তারা (খুব প্রায়) সৌর সিস্টেমের আকার, আর পিএনএন থেকে লাইট ফোটনগুলির কারণে প্রতিটি নট অপটিক্যালভাবে ঘন। হেলিক্স নেবুলায় থাকা 20,000 এরও বেশি  নট রয়েছে।  উত্তেজিত তাপমাত্রা হেলিক্স নীহারিকা জুড়ে পরিবর্তিত হয়।  ঘূর্ণায়মান-কম্পনশীল তাপমাত্রা প্রায় 1800 K ।   ছবিঘর    ভিডিও    তথ্যসূত্র   বিষয়শ্রেণী:নীহারিকা বিষয়শ্রেণী:এনজিসি বস্তু বিষয়শ্রেণী:গ্রহ নীহারিকা
খাজা হাফিজুল্লাহ কাশ্মীরি (১৭৩৫-১৮১৫), মৌলভী হাফিজুল্লাহ নামেও পরিচিত, ছিলেন কাশ্মীরি বংশোদ্ভূত ১৮ শতকের একজন বণিক। তিনি এবং তার ভাগ্নে, খাজা আলিমুল্লাহ, ঢাকা নবাব এস্টেটের প্রতিষ্ঠাতা সদস্য ছিলেন, ব্রিটিশ ঔপনিবেশিক আমলে পূর্ব বাংলার যে কোনো জমিদারের দখলে থাকা বৃহত্তম জমিদারি। থাম্ব|বুড়িগঙ্গা নদীর তীরে হাফিজুল্লাহর বাড়ি (১৮৪৭ লিথোগ্রাফ) হাফিজুল্লাহ ঢাকায় গ্রীক ও আর্মেনিয়ান বণিকদের সাথে যৌথভাবে চামড়া, চামড়া, লবণ ও মশলার ব্যবসা গড়ে তোলেন। বাংলার চিরস্থায়ী বন্দোবস্ত আইনের অধীনে, তিনি এস্টেটের জন্য কিছু লট ক্রয় করেন। ১৮০৬ সালে, তিনি তার প্রথম লট তৎকালীন ময়মনসিংহ জেলার আটিয়া পরগণায় একটি বন্ধকী বন্ডের ৪-আনা শেয়ারের জন্য ১০০০ টাকায় অধিগ্রহণ করেন। ৪০,০০০  ১৮১২ সালে, তিনি সুন্দরবনের প্রায় ৪৪,০০০ একর আয়লা ফুলঝুরি রুপিতে ক্রয় করেন। ২১,০০০ টাকা রাজস্ব দাবিতে প্রতি বছর ৩৭২।   মৃত্যু এবং উত্তরাধিকার  ধন বিবিসহ হাফিজুল্লাহর তিন স্ত্রী ছিল।< তার মৃত্যুর পর, তার সম্পত্তি তার ভাইপো খাজা আলিমুল্লাহ, তার বড় ভাই আহসানুল্লাহর পুত্রের উত্তরাধিকারসূত্রে পেয়েছিলেন।   তথ্যসূত্র   বিষয়শ্রেণী:ঢাকার নবাব বিষয়শ্রেণী:১৮১৫-এ মৃত্যু বিষয়শ্রেণী:১৭৩৫-এ জন্ম বিষয়শ্রেণী:১৮শ শতাব্দীর ভারতীয় ব্যবসায়ী